ژمارەی نەتەوە یەکگرتووەکان

ژمارەی یوو ئێن (ژمارەی نەتەوە یەکگرتووەکان) ژمارەیەکی چوار-خانەییە کە ماددە مەترسیدارەکان، و کاڵاکان (وەک تەقەمەنی، شلەمەنییە گڕگرتووەکان، ئۆکسێنەرەکان، شلەمەنییە ژەھراوییەکان، ھتد) لە چوارچێوەی بازرگانیی نێودەوڵەتی و گواستنەوەدا دیاری دەکات. ھەندێک ماددەی مەترسیدار ژمارەی یوو ئێنی تایبەت بە خۆیان ھەیە (بۆ نموونە، ئەکریلاماید ژمارەی یوو ئێنی ٢٠٧٤ی ھەیە)، لەکاتێکدا ھەندێک جار گرووپی کیمیایییەکان یان بەرھەمە خاوەن تایبەتمەندییە ھاوشێوەکان ژمارەیەکی یوو ئێنی ھاوبەش وەردەگرن (بۆ نموونە، شلەمەنییە گڕگرتووەکان، کە بە شێوەیەکی تر دیاری نەکراون، ژمارەی یوو ئێنی ١٩٩٣یان ھەیە). کیمیایییەک لە دۆخی ڕەقی خۆیدا لەوانەیە ژمارەیەکی یوو ئێنی جیاواز لە دۆخە شلەکەی وەربگرێت ئەگەر تایبەتمەندییە مەترسیدارەکانی بە شێوەیەکی بەرچاو جیاواز بن؛ ماددە خاوەن ئاستی جیاوازی پاکی (یان خەستی لە گیراوەدا) لەوانەشە ژمارەی یوو ئێنی جیاواز وەربگرن.

 سەرچاوەکان